དགེ་རྒན་ཆེན་མོ་སེ་པེ་ལིང་ནི་བོད་ཀྱི་ལོ་རྒྱུས་མཁས་དབང་ཞིག་ཡིན་པ་དང་།ཁོང་གི་ཆེད་ལས་ནི་རྒྱ་བོད་འབྲེལ་བའི་སྐོར་རེད།༡༩༨༤ལོའི་མག་ཨར་ཐར་ཕུལ་བྱུང་།གཟེངས་རྟགས་ཐོབ་མྱོང་མཁན་མཁས་དབང་ཁོང་གི་གསུང་རྩོམ་ཁོངས་སུ་དུས་རབས་༡༤ནས་ད་བར་གྱི་ཨེ་ཤེ་ཡ་དཀྱིལ་མའི་ཁྱིམ་མཚེས་རྒྱལ་ཁབ་དབར་གྱི་འབྲེལ་བའི་སྐོར་ལ་ཞིབ་འཇུག་རྩོམ་ཡིག་མི་ཉུང་བ་བཞུགས་ཡོད།ད་བར་པར་སྐྲུན་བྱས་ཟིན་པའི་གསུང་རྩོམ་ཁོངས་སུ།༢༠༠༩ལོར་པར་བཏབ་པའི།བོད་དང་རྒྱ་ནག་དབར་གྱི་ནང་ཆོས་ཅེས་པའི་དེབ་ནང་ལ།བོད་ཀྱི་ནང་ཆོས།རྟོག་པ་དང་འཆར་ཡན།མིང་གོང་མའི་དུས་སྐབས་ཀྱི་རྒྱ་བོད་ས་མཚམས་ཁུལ་གྱི་གནས་ཚུལ།ཞེས་པའི་ཆེད་རྩོམ་ཞིག་དང་།༢༠༠༤ལོར།བོད་དང་རྒྱ་ནག་གི་རྩོད་གཞི།ལོ་རྒྱུས་དང་རྩོད་རྙོགཅེས་པ་དང་།༢༠༠༡ལོར།འཆར་ཡན་ནང་ལ་བོད་བཞེངས་པ།འདུ་ཤེས་དང་།དམིགས་པ།འཆར་ཡན་ཞེས་པའི་དེབ་ནང་ལ།ཤར་ཕྱོགས་རིང་ལུགས་དང་བོད་ཀྱི་སྲོལ་རྒྱུན་ནང་གི་དྲག་སྤྱོད།སོགས་སྤེལ་ཡོད།